## Møtereferat

**Møtet gjelder:** Menighetsrådsmøte i Sverresborg kirkesenter 26.02.2020 kl. 20

**Deltakere:** Silje Kristin Meisal Ivar Selmer-Olsen Julie H. Mjøen Olav Stenhaug Terje Ø. Simonsen Nora Levold Halldis Nergård Knut Sørby Anette Garstad Pettersen Espen Doksrød

**Møteinnkaller:** Menighetsrådets leder

**Møtested:** Sverresborg kirkesenter, Gamle Oslovei 21

Referenter: Silje og Ivar

**Sak 08/20 Protokoller**

Referat fra AU-møte 12.02.20 til orientering

Referat fra møte i MR 22.01.2020 ble godkjent.

**Sak 09/20** **Orienteringssaker** **(post, personal m.m.)**

* Kirkelig statistikk 2019. Silje K. Meisal orienterer.
  + Menighetsforvalter vil sende ut statistikken til rådets medlemmer.
* Orientering fra KfiT
  + KfiT skal utrede hva som må gjøres med orgelet i Havstein kirke i 2020. Det kommer trolig på budsjettet i 2021.
  + Det er planlagt utvidelse av driftshuset på Havstein Kirkegård. Det vil etterhvert avstedkomme riving av kapellet. KfiT er gjort oppmerksom på behovet for lagringsplass av konfirmantkapper.
* Referat fra møte i Husstyret
  + Akustikken i menighetssalen. Det er snakk om et gardinsystem som utredes. MR ba husstyret vurdere om det kan søkes om penger til prosjektet.
  + Synliggjøring av menighetens visjon, fysisk på kirkesenteret. Husstyret sender ballen til Ungdomsstyret, som bes om å komme med sine ideer og innspill.
* Referat fra møte i Turkomiteen
  + MR var samstemte om at vi ønsker å reise til Falstad på Ekne 19.-20.september i stedet for til Selbu. Turkomiteen vil sende ut forpliktende innbydelse.
* Referat fra møte i Gudstjenesteutvalget
  + God stemning. Jobber videre mot forslag i juni.

**Sak 10/20 Invitasjon til samarbeid fra Byåsen MR om arbeidet i Ramalah**

John Stene og Marte Solbakken Leberg var utsendt av Byåsen MR for å orientere om prosjektet. Etter orienteringen og spørsmålsrunder forlot Byåsens representanter møtet og MR diskuterte saken videre. Noen momenter fra samtalen:

* Det er viktig å opprettholde en kontakt inn området pga av situasjonen i Palestina. Vi har et ansvar.
* Forventningene fra Byåsen oppleves uklare, er vi spesielt inviterte gjester til arrangementene 20.-23. mars og turen til Ramalah 1.-8. oktober, eller inviteres vi med som likeverdige prosjektdeltakere med ansvar og forpliktelser? Dette virker det heller ikke som Byåsen har avklart..
* Prosjektet er både viktig og bra og bør støttes. Det kan også ha mange positive ringvirkninger i vår menighet.
* Det kan være et viktig signal hva vi svarer på dette, mtp videre samarbeid med Byåsen.
* Hva vil dette tilføre Sverresborg menighet? Hva kan vi tilføre menigheten i Ramalah?
* Er det noen økonomiske forpliktelser?
* Enten må vi være fullverdige «medeiere» til et slikt arbeid eller så kan vi være spesielt inviterte gjester eller «bestevenner», - det er opp til Byåsen.
* Vi må lande et slikt samarbeid i tide til påmelding hvis noen ønsker å reise på turen til Ramallah i oktober.

*Vedtak:*

*«Sverresborg M ser positivt på et samarbeid med Byåsen MR om å delta i samarbeidet med Hope Lutheran Church i Ramalah, men avventer avklaring fra Byåsens side og ser fram til videre samtaler om dette til etter besøket Byåsen menighet får fra Hope Lutheran Church 20.-23. mars.»*

Menighetsforvalter bes sende ut programmet for dagene i mars samt Byåsens samarbeidsavtale med Hope L. C til menighetsrådets medlemmer

**Sak 11/20 Ungdomsleder i Sverresborg**

Espen Doksrød orienterte om saken (se innkallingen for saksframstilling.) Under diskusjonen ble det pekt på at det burde være mulig å søke eksterne kilder for å finansiere hele eller deler av stillingen, og at vi generelt burde være flinkere til å søke eksterne kilder.

*Vedtak:*

*«MR ber menighetsforvalter og AU legge fram et forslag revidert budsjett på mars-møtet der utgiftene for ungdomsleder er tatt med. MRs intensjon er å tilsette ungdomsarbeider som kan begynne arbeidet høsten 2020.»*

**Sak 12/20 Årsregnskap 2019**

Saken ble utsatt til mars-møtet da KfiT ikke har fått ferdig regnskapet.

**Sak 13/20 Kurs for nye menighetsråd 27.02. Praktiske forberedelser.**

Saken utgikk da fellesrådet tar hele ansvaret.

**Sak 14/20 Menighetens handlingsplan**

Sakspapir var vedlagt innkallingen.

*Vedtak:*

*«MR godkjenner forslag til handlingsplan for 2020 med de endringer som kom frem i møtet.»*

Menighetsforvalter sender ut revidert handlingsplan til MRs medlemmer.

**Sak 15/20 Soknestruktursaken**

AU foreslo å oppnevne et utvalg som kan arbeide med soknestruktursaken. AU foreslår 2 medlemmer fra staben og 1 medlem fra MR i tillegg til menighetsrådsleder.

*Vedtak:*

*«MR oppnevner Ivar Selmer-Olsen, Ole Jakob Lund, og Silje Kristin Meisal og eventuelt en person til fra (og oppnevnt av) staben til å sitte i et utvalg som arbeide videre med soknestrukturspørsmålet, og legge fram fordeler og ulemper med forskjellige løsningsalternativer fram for rådet.»*

**Sak 16/20 Eventuelt**

MR har oppnevnt Nora Levold som representant i styret for Fjellseter kapell. Siden hun ikke har vært innkalt til noen møter bes menighetsforvalter undersøke om oppnevningen er meddelt styret for Fjellseter kapell.